CELEX: 52021PC0168
Language: hu
Date: 2021-03-29
Title: Javaslat A TANÁCS VÉGREHAJTÁSI HATÁROZATA a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Belga Királyságnak nyújtandó ideiglenes támogatásról szóló (EU) 2020/1342 végrehajtási határozat módosításáról

EURÓPAI BIZOTTSÁG
            Brüsszel, 2021.3.29.
            COM(2021) 168 final
            2021/0091(NLE)
            Javaslat
            A TANÁCS VÉGREHAJTÁSI HATÁROZATA 
            a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Belga Királyságnak nyújtandó ideiglenes támogatásról szóló (EU) 2020/1342 végrehajtási határozat módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
                  
            
            
               Az (EU) 2020/672 tanácsi rendelet (a továbbiakban: SURE-rendelet) meghatározza a Covid19-járvány okozta súlyos gazdasági zavarral küzdő, vagy annak komoly veszélyével fenyegetett tagállamoknak nyújtandó uniós pénzügyi támogatás jogi keretét. A SURE keretében nyújtott támogatás elsősorban a csökkentett munkaidős foglalkoztatás vagy a munkavállalók és az önfoglalkoztatók védelmét célzó hasonló intézkedések finanszírozását, és ezáltal a munkanélkülivé válás és a jövedelemkiesés előfordulásának csökkentését, valamint az említettekhez kapcsolódóan bizonyos – különösen a munkahelyeken bevezetett – egészségügyi vonatkozású intézkedések finanszírozását szolgálja.
            
            
               2020. szeptember 25-én a Tanács pénzügyi támogatást nyújtott Belgiumnak annak érdekében, hogy kiegészítse a Covid19-járvány hatásának, valamint a munkavállalókat és önfoglalkoztatókat érintő társadalmi-gazdasági következményeinek kezelésére irányuló nemzeti erőfeszítéseit.
            
            
               2021. március 11-én Belgium újabb uniós pénzügyi támogatást kért a SURE-rendelet keretében.
            
            
               A SURE-rendelet 6. cikkének (2) bekezdésével összhangban a Bizottság konzultált a belga hatóságokkal, hogy ellenőrizze a tényleges és tervezett kiadások Covid19-világjárvány miatti hirtelen és nagymértékű növekedését, amely közvetlenül kapcsolódik a belgiumi munkaerőpiaci intézkedésekhez és az egészségügyi vonatkozású intézkedésekhez. A megnövekedett kiadások, amelyekhez Belgium további pénzügyi támogatást igényel, egy új intézkedés, valamint az (EU) 2020/1342 tanácsi végrehajtási határozatban említett, már létező intézkedések kombinációjához kapcsolódnak:
            
            
               számos regionális és közösségi jövedelemtámogatási rendszer, amelyek jövedelemtámogatást nyújtanak az önfoglalkoztatóknak, az egyszemélyes társaságoknak és a munkavállalók más olyan típusainak, akik nem jogosultak más jellegű jövedelemtámogatásra. Mindenekelőtt a Brüsszel fővárosi régió számára a vállalkozásoknak és vállalkozóknak nyújtott kompenzációs juttatások, továbbá a vállalkozóknak és az egyszemélyes társaságoknak nyújtott szükséghelyzeti támogatásból álló új intézkedés, a Flamand Régió és a Flamand Közösség számára nyújtott, bezárás miatti kompenzációs és támogatási juttatás (és annak három későbbi meghosszabbítása), valamint a Vallon Régió számára vállalkozás bezárása kapcsán nyújtott kompenzációs juttatás (és annak két meghosszabbítása) általános egyszeri támogatást biztosítanak azon vállalkozásoknak és önfoglalkoztatóknak, akik a Covid19 miatt kénytelenek voltak felhagyni tevékenységükkel, vagy akik árbevételük jelentős csökkenésével szembesültek. Egyéb intézkedések (az időszakos munkavállalóknak nyújtott kompenzációs juttatás Brüsszel fővárosi régióban, az óvodák/bölcsődék támogatása és a kulturális szereplők támogatása a Belgiumi Francia Közösségben, a képzési tevékenységek Vallóniában) azokat az önfoglalkoztatókat és munkavállalókat célozzák, akik bizonyos ágazatokban (kulturális és gondozási ágazat, képzési tevékenységek) nem férnek hozzá az átmeneti munkanélküliségi rendszerhez.
            
            
               Belgium benyújtotta a Bizottságnak a megfelelő információkat.
            
            
               A rendelkezésre álló bizonyítékok alapján a Bizottság javaslatot tesz a Tanácsnak arra, hogy fogadjon el végrehajtási határozatot a fent említett intézkedések támogatása céljából a SURE-rendelet keretében Belgiumnak nyújtandó pénzügyi támogatásról.
            
            
               •Összhang a szabályozási terület jelenlegi rendelkezéseivel
            
            
               E javaslat teljes mértékben összhangban van az alapját képező (EU) 2020/672 tanácsi rendelettel.
            
            
               E javaslat kiegészít egy másik, a tagállamok számára szükséghelyzet esetén támogatást biztosító uniós jogi eszközt, nevezetesen az Európai Unió Szolidaritási Alapjának (EUSZA) létrehozásáról szóló, 2002. november 11-i 2012/2002/EK tanácsi rendeletet (a továbbiakban: 2012/2002/EK rendelet). Március 30-án elfogadták az (EU) 2020/461 európai parlamenti és tanácsi rendeletet, amely az említett jogi eszközt módosítja abból a célból, hogy annak hatálya kiterjedjen a jelentős népegészségügyi szükséghelyzetekre, valamint meghatározza a finanszírozásra jogosult konkrét műveleteket.
            
            
               •Összhang az Unió egyéb szakpolitikáival
            
            
               E javaslat a jelenlegi Covid19-világjárványra válaszul hozott intézkedések közé tartozik, mint amilyen például a koronavírusra való reagálást célzó beruházási kezdeményezés, és kiegészíti a foglalkoztatást támogató egyéb eszközöket, így az Európai Szociális Alapot és az Európai Stratégiai Beruházási Alapot (ESBA)/InvestEU-t. Azáltal, hogy a hitelfelvételt és a hitelnyújtást kihasználva támogatja a tagállamokat a Covid19-járvány sajátos esetében, e javaslat második védelmi vonalat hoz létre a csökkentett munkaidős foglalkoztatás és egyéb hasonló intézkedések finanszírozására, elősegítve a munkahelyek megőrzését, és ezáltal védelmet nyújtva az alkalmazottaknak és az önfoglalkoztatóknak a munkanélküliség kockázatával szemben.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A szóban forgó eszköz jogalapja az (EU) 2020/672 tanácsi rendelet.
            
         
         
            
               •Szubszidiaritás (nem kizárólagos hatáskör esetén)
            
            
               A javaslat a tagállam kérelmén alapul és az európai szolidaritás szellemében ideiglenes hitel formájában uniós pénzügyi támogatást biztosít a Covid19-járvány által érintett tagállamnak. Második védelmi vonalként az ilyen pénzügyi támogatás ideiglenes alapon segítséget nyújt a kormányzatok számára a csökkentett munkaidős foglalkoztatás és egyéb hasonló intézkedések miatt megnövekedett közkiadásaik fedezéséhez, elősegítve azt, hogy megőrizzék a munkahelyeket, és ezáltal védelmet nyújtsanak az alkalmazottaknak és az önfoglalkoztatóknak a munkanélküliség és a jövedelemkiesés kockázatával szemben.
            
            
               A támogatás segíteni fogja az érintett lakosságot, és hozzájárul a Covid19-válság okozta közvetlen társadalmi és gazdasági hatások enyhítéséhez.
            
            
               •Arányosság
            
            
               A javaslat tiszteletben tartja az arányosság elvét. Nem lépi túl az eszköz kitűzött céljainak eléréséhez szükséges mértéket.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               Annak érdekében, hogy a Tanács időben el tudja fogadni a javaslatot, azt rövid idő alatt kellett előkészíteni, ezért nem került sor konzultációra az érdekelt felekkel.
            
            
               •Hatásvizsgálat
            
            
               A javaslat sürgős jellegére tekintettel nem került sor hatásvizsgálatra.
            
            
               4.KÖLTSÉGVETÉSI VONZATOK
            
            
               A Bizottság számára lehetővé kell tenni a pénzügyi piacokon történő hitelfelvételt azzal a céllal, hogy a szóban forgó forrásokat továbbhitelezze a SURE eszköz keretében pénzügyi támogatást kérő tagállamnak.
            
            
               A rendszer pénzügyi stabilitásának biztosítása érdekében a tagállami garanciákon kívül egyéb biztosítékok is beépülnek a keretbe, melyek a következők:
            
            
               ·szigorú és konzervatív pénzgazdálkodási megközelítés,
            
            
               ·a hitelportfólió olyan kialakítása, amely korlátozza a koncentrációs kockázatot, az éves kitettséget és az egyes tagállamokkal szembeni túlzott kitettséget, ugyanakkor elegendő forrást biztosít a leginkább rászoruló tagállamok számára, és
            
            
               ·lehetőségek az adósság átütemezésére.
            
            
               2021/0091 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Belga Királyságnak nyújtandó ideiglenes támogatásról szóló (EU) 2020/1342 végrehajtási határozat módosításáról
            
         
         
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre,
            
            
               tekintettel a Covid19-világjárvány miatt felmerülő szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE) létrehozásáról szóló, 2020. május 19-i (EU) 2020/672 tanácsi rendeletre
                  1
                és különösen annak 6. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)2020. szeptember 25-én a Tanács Belgium 2020. augusztus 7-i kérelme nyomán pénzügyi támogatást nyújtott Belgiumnak legfeljebb 7 803 380 000 EUR összegű és legfeljebb 15 éves átlagos futamidejű hitel formájában, annak érdekében, hogy kiegészítse a Covid19-járvány hatásának, valamint a munkavállalókat és önfoglalkoztatókat érintő társadalmi-gazdasági következményeinek kezelésére irányulóan tett nemzeti erőfeszítéseit.
            
            
               (2)A hitel célja a Belgium által elfogadott, az (EU) 2020/1342 tanácsi végrehajtási határozatban
                  2
                említett csökkentett munkaidős foglalkoztatás, hasonló intézkedések és egészségügyi vonatkozású intézkedések finanszírozása volt.
            
            
               (3)A Covid19-járvány következtében Belgiumban a gazdaságilag aktív népesség jelentős része továbbra sem tudja folytatni tevékenységét. Mindez egyfelől a Brüsszel fővárosi régióban működő kisvállalkozásokra irányuló új támogatási rendszert képező új intézkedéssel összefüggésben, másfelől az (EU) 2020/1342 végrehajtási határozat 3. cikke d) pontjának i–iv. alpontjaiban említett, már létező és néhány esetben meghosszabbított illetve kiterjesztett egyéb regionális intézkedésekkel összefüggésben Belgium közkiadásainak további hirtelen és nagymértékű növekedéséhez vezetett.
            
            
               (4)A Covid19-járvány és a Belgium által a járvány megfékezése érdekében 2020-ban és 2021-ben végrehajtott rendkívüli intézkedések, valamint a járvány társadalmi-gazdasági és egészségügyi következményei drámai hatást gyakoroltak és gyakorolnak továbbra is az államháztartásra. A Bizottság 2020. őszi előrejelzése azzal számolt, hogy Belgium államháztartási hiánya és államadóssága 2020 végére a bruttó hazai termék (GDP) 11,2 %-a, illetve 117,7 %-a lesz. 2021-ben Belgium államháztartási hiánya és államadóssága az előrejelzések szerint a GDP 7,1 %-a, illetve 117,8 %-a lesz. A Bizottság 2021. téli időközi előrejelzése szerint Belgium GDP-je 2021-ben várhatóan 3,9 %-kal fog növekedni.
            
            
               (5)
                     2021. március 11-én Belgium további pénzügyi támogatást kérelmezett az Uniótól 394 150 000 EUR összegben a Covid19-járvány hatásának, valamint a munkavállalókat és önfoglalkoztatókat érintő társadalmi-gazdasági következményeinek kezelésére irányulóan 2020-ban és 2021-ben tett nemzeti erőfeszítéseinek további kiegészítése érdekében. A kérelem konkrétan a (6)–(7) preambulumbekezdésben meghatározott intézkedésekre vonatkozik.
            
            
               (6)A kérelem a Brüsszel fővárosi régió, a Flamand Régió és a Flamand Közösség, a Vallon Régió és a Belgiumi Francia Közösség (EU) 2020/1342 végrehajtási határozat 3. cikke d) pontjának i–iv. alpontjában említett, már létező regionális és közösségi jövedelemtámogatási rendszereinek meghosszabbításával kapcsolatos támogatásra vonatkozik:
            
            
               „Arrêté du Gouvernement de la Région de Bruxelles-Capitale de pouvoirs spéciaux n° 2020/019 du 23 avril 2020/Bijzondere machtenbesluit van de Brusselse Hoofdstedelijke Regering nr. 2020/019 van 23 april 2020
                  3
               ”;
            
            
               Az „Arrêté du Gouvernement de la Région de Bruxelles-Capitale du 15 octobre 2020 relatif à une aide aux secteurs de l'événementiel, du monde de la nuit, du tourisme et de la culture dans le cadre de la crise sanitaire du COVID-19/Besluit van de Brusselse Hoofdstedelijke Regering van 15 oktober 2020 betreffende steun aan de evenementen-, uitgaans-, toeristische en culturele sector in het kader van de gezondheidscrisis COVID-19” és az „Arrêté du Gouvernement de la Région de Bruxelles-Capitale du 12 novembre 2020 relatif à une aide aux entreprises débits de boissons et restaurants dans le cadre de la crise sanitaire du COVID-19 /Besluit van de Brusselse Hoofdstedelijke Regering van 12 november 2020 betreffende steun aan de eet- en drankgelegenhedenondernemingen in het kader van de gezondheidscrisis COVID-19” által kiterjesztett „Arrêté du Gouvernement de la Région de Bruxelles-Capitale de pouvoirs spéciaux n° 2020/030 du 28 mai 2020/Bijzondere machtenbesluit nr. 2020/030 van de Brusselse Hoofdstedelijke Regering van 28 mei 2020
                  4
               ”. A két kiterjesztett rendszer kompenzációs juttatásokat nyújt az önfoglalkoztatóknak és az egyszemélyes társaságoknak azokban az ágazatokban, amelyek a világjárvány miatt kénytelenek voltak bezárni;
            
            
               Az „Arrêté du Gouvernement de la Région de Bruxelles-Capitale du 24 juillet 2020 instaurant une aide exceptionnelle pour les travailleurs intermittents de la culture/Besluit van de Brusselse Hoofdstedelijke Regering van 24 juli 2020 houdende invoering van uitzonderlijke steun voor de cultuurwerkers” által átültetett „Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020/Betekening van de vergadering van de Ministerraad van de Brusselse Hoofdstedelijke Regering van donderdag 14 mei 2020”
                  5
               ;
            
            
               „Besluit van de Vlaamse Regering van 20 maart 2020
                  6
               ”;
            
            
               „Besluit van de Vlaamse Regering van 10 april 2020
                  7
               ”;
            
            
               A „Besluit van de Vlaamse Regering van 12 juni 2020” határozatban
                  8
                előírt, a „Besluit van de Vlaamse Regering van 23 oktober 2020”, a „Besluit van de Vlaamse Regering van 7 augustus 2020” és a „Besluit van de Vlaamse Regering van 13 november 2020” által kiterjesztett „támogatási juttatás”. A három meghosszabbított rendszer, más néven „1., 2. és 3. flamand védelmi mechanizmus”, támogatási juttatást nyújt azon vállalkozásoknak, amelyek működnek ugyan, de árbevételük legalább 60 %-kal csökkent, illetve azon vállalkozásoknak, amelyeket szövetségi biztonsági és védelmi intézkedések miatt be kellett zárni;
            
            
               „Arrêté du Gouvernement de la Communauté française de pouvoirs spéciaux n° 4 du 23 avril 2020
                  9
               ”, „Arrêté du Gouvernement de la Communauté française du 7 avril 2020
                  10
               ”; „Arrêté ministériel du 8 avril 2020 portant exécution de l’arrêté du Gouvernement wallon du 20 mars 2020
                  11
               ”; „Arrêté du Gouvernement wallon du 19 juin 2020
                  12
               ”;
            
            
               Az említett intézkedések olyan rendszerekhez tartoznak, amelyek jövedelemtámogatást nyújtanak az önfoglalkoztatóknak, az egyszemélyes társaságoknak és a munkavállalók más olyan típusainak, akik nem jogosultak más jellegű jövedelemtámogatásra. Mindenekelőtt a Brüsszel fővárosi régióban a vállalkozásoknak és vállalkozóknak nyújtott kompenzációs juttatások, a Flamand Régióban és a Flamand Közösségben nyújtott, bezárás miatti kompenzációs és támogatási juttatások, valamint a Vallon Régióban vállalkozás bezárása kapcsán nyújtott kompenzációs juttatás általános egyszeri támogatást biztosítanak azon vállalkozások és önfoglalkoztatók számára, akiknek a Covid19 miatt fel kellett hagyniuk tevékenységükkel, vagy akik árbevételük jelentős csökkenésével szembesültek.
            
            
               Amennyiben az intézkedések a kedvezményezettek szélesebb körét célozzák meg, a kérelemben csak azon kiadások összegei szerepelnek, amelyek önfoglalkoztatók vagy egyszemélyes társaságok támogatásával kapcsolatosak. Egyéb intézkedések (az időszakos munkavállalóknak nyújtott kompenzációs juttatás a Brüsszel fővárosi régióban, az óvodák/bölcsődék támogatása és a kulturális szereplők támogatása a Belgiumi Francia Közösségben, a képzési tevékenységek a Vallon Régióban, valamint a kulturális szereplők és az önfoglalkoztatók támogatása) azokat az önfoglalkoztatókat és munkavállalókat célozzák, akik bizonyos ágazatokban (kulturális és gondozási ágazat, képzési tevékenységek) nem férnek hozzá az átmeneti munkanélküliségi rendszerhez.
            
         
         
            
               (7)Belgium a Brüsszel fővárosi régió új intézkedéséhez is támogatást kér. Az új intézkedés az „Arrêté du Gouvernement de la Région de Bruxelles-Capitale concernant l’octroi d’une subvention de 1.625.000,00 EUR à la SA Brusoc dans le cadre de l’octroi de micro-crédits de trésorerie pour les indépendants et les micro-entreprises en raison de la crise sanitaire du COVID-19/Toekenning van micro-kaskredieten voor zelfstandigen en zko’s” rendelethez kapcsolódik. Az intézkedés mikrohiteleket nyújt vállalkozóknak és egyszemélyes társaságoknak Brüsszel fővárosban. A kérelemben a közkiadásoknak csak azon része szerepel, amely a várható veszteségekkel kapcsolatos. A kérelemben csak azok a kiadások szerepelnek, amelyek az önfoglalkoztatók és az egyszemélyes társaságok támogatásával kapcsolatosak.
            
            
                (8)Belgium teljesíti az (EU) 2020/672 rendelet 3. cikkében a pénzügyi támogatás igénylésére vonatkozóan meghatározott feltételeket. Belgium megfelelő bizonyítékot nyújtott be a Bizottságnak arra vonatkozóan, hogy a Covid19-járvány társadalmi-gazdasági hatásainak kezelése érdekében hozott nemzeti intézkedések következtében 2020. február 1-je óta a tényleges és tervezett közkiadások 10 103 933 459 EUR-val emelkedtek. Ez hirtelen bekövetkezett és nagymértékű növekedést jelent, mivel egyfelől az új intézkedéshez, másfelől azokhoz a már létező intézkedésekhez kapcsolódik, amelyek közvetlenül a csökkentett munkaidős foglalkoztatáshoz és hasonló – néhány esetben meghosszabbított illetve kiterjesztett– intézkedésekhez kapcsolódnak, melyek a belgiumi vállalkozások és a gazdaságilag aktív népesség jelentős hányadát érintik. Belgium a megnövekedett közkiadásokból 1 906 403 459 EUR-t szándékozik önfinanszírozás útján rendezni.
            
            
               (9)Az (EU) 2020/672 rendelet 6. cikkének megfelelően a Bizottság konzultált Belgiummal, és ellenőrizte a 2021. március 11-i kérelemben említett, csökkentett munkaidős foglalkoztatáshoz és hasonló intézkedésekhez közvetlenül kapcsolódó tényleges és tervezett közkiadások hirtelen és nagymértékű növekedését.
            
            
                (10)Következésképpen pénzügyi támogatást kell nyújtani annak érdekében, hogy Belgium segítséget kapjon a Covid19-járvány okozta súlyos gazdasági zavar társadalmi-gazdasági hatásainak kezeléséhez. A Bizottságnak – a nemzeti hatóságokkal szoros együttműködésben – meg kell hoznia a részletek és részfolyósítások futamidejére, nagyságára és rendelkezésre bocsátására vonatkozó döntéseket.
            
            
               (11)Belgiumnak és a Bizottságnak ezt a határozatot figyelembe kell vennie az (EU) 2020/672 rendelet 8. cikkének (2) bekezdésében említett hitelmegállapodásban.
            
            
               (12)E határozat nem sértheti a belső piac működésének torzulásaira vonatkozó bármely, különösen a Szerződés 107. és 108. cikke alapján lefolytatandó eljárás eredményét. E határozat nem szünteti meg a tagállamokkal szembeni azon követelményt, hogy a Szerződés 108. cikkével összhangban értesítsék a Bizottságot az állami támogatások lehetséges eseteiről.
            
            
               (13)Belgiumnak rendszeresen tájékoztatnia kell a Bizottságot a tervezett közkiadások végrehajtásáról annak érdekében, hogy a Bizottság fel tudja mérni, milyen mértékben valósultak meg Belgiumban ezek a kiadások.
            
            
               (14)A pénzügyi támogatás nyújtására vonatkozó határozat elfogadása során a Tanács – az egyenlő bánásmód, a szolidaritás, az arányosság és az átláthatóság elvének alkalmazása mellett – figyelembe vette Belgium meglévő és várható szükségleteit, valamint az (EU) 2020/672 rendelet alapján más tagállamok által már benyújtott vagy benyújtani tervezett pénzügyi támogatás iránti kérelmeket,
            
            
               ELFOGADTA EZT A HATÁROZATOT:
            
            
               1. cikk
            
            
               Az (EU) 2020/1342 végrehajtási határozat a következőképpen módosul:
            
            
            
               1.A 2. cikk a következőképpen módosul:
            
            
               a)az (1) bekezdés helyébe a következő szöveg lép:
            
            
               „(1) Az Unió Belgium rendelkezésére bocsát legfeljebb 8 197 530 000 EUR összegű hitelt. A hitel maximális átlagos futamideje 15 év.”;
            
            
               b)a (4) bekezdés helyébe a következő szöveg lép:
            
            
               „(4) Az első részletet az (EU) 2020/672 rendelet 8. cikkének (2) bekezdésében előírt hitelmegállapodás hatálybalépésétől függően kell rendelkezésre bocsátani. A további részleteket az említett hitelmegállapodás feltételeivel összhangban, vagy adott esetben a hitelmegállapodáshoz fűzött kiegészítés, vagy egy, Belgium és a Bizottság között létrejött, módosított hitelmegállapodás hatálybalépésétől függően kell folyósítani.”.
            
            
            
               2.A 3. cikk helyébe a következő szöveg lép:
            
            
               „3. cikk
            
         
         
            
               Belgium a következő intézkedéseket finanszírozhatja:
            
            
               a)a „Koninklijk besluit van 30 maart 2020 tot aanpassing van de procedures in het kader van tijdelijke werkloosheid omwille van het Covid-19-virus en tot wijziging van artikel 10 van het koninklijk besluit van 6 mei 2019 tot wijziging van de artikelen 27, 51, 52bis, 58, 58/3 en 63 van het koninklijk besluit van 25 november 1991 houdende de werkloosheidsreglementering en tot invoeging van de artikelen 36sexies, 63bis en 124bis in hetzelfde besluit/Arrêté royal du 30 mars 2020 visant à adapter les procédures dans le cadre du chômage temporaire dû au virus Covid-19 et à modifier l’article 10 de l’arrêté royal du 6 mai 2019 modifiant les articles 27, 51, 52bis, 58, 58/3 et 63 de l’arrêté royal du 25 novembre 1991 portant réglementation du chômage et insérant les articles 36sexies, 63bis et 124bis dans le même arrêté” által előírt átmeneti munkanélküliségi rendszer, a „chômage temporaire/tijdelijke werkloosheid”;
            
            
               b)a „Loi du 23 mars 2020 modifiant la loi du 22 décembre 2016 instaurant un droit passerelle en faveur des travailleurs indépendants et introduisant les mesures temporaires dans le cadre du COVID-19 en faveur des travailleurs indépendants/Wet van 23 maart 2020 tot wijziging van de wet van 22 december 2016 houdende invoering van een overbruggingsrecht ten gunste van zelfstandigen en tot invoering van tijdelijke maatregelen in het kader van COVID-19 ten gunste van zelfstandigen” által előírt, az önfoglalkoztatók Covid19-hez kapcsolódó jövedelempótlása, a „válság miatti áthidaló jövedelemhez való jog”;
            
            
               c)az „Arrêté royal n° 23 du 13 mai 2020 pris en exécution de l’article 5, § 1, 5°, de la loi du 27 mars 2020 accordant des pouvoirs au Roi afin de prendre des mesures dans la lutte contre la propagation du coronavirus COVID-19 (II) visant le congé parental corona/Koninklijk besluit nr. 23 van 13 mei 2020, tot uitvoering van artikel 5, § 1, 5°, van de wet van 27 maart 2020 die machtiging verleent aan de Koning om maatregelen te nemen in de strijd tegen de verspreiding van het coronavirus COVID-19 (II) houdende het corona ouderschapsverlof” által előírt Covid19 szülői szabadság;
            
            
               d)a következő regionális és közösségi jövedelemtámogatási programok:
            
            
               i. Brüsszel fővárosi régió esetében:
            
            
               –az „Arrêté du Gouvernement de la Région de Bruxelles-Capitale de pouvoirs spéciaux n° 2020/019 du 23 avril 2020/Bijzondere machtenbesluit van de Brusselse Hoofdstedelijke Regering nr. 2020/019 van 23 april 2020” által előírt, vállalkozások számára nyújtott kompenzációs juttatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik, 
            
            
               –az „Arrêté du Gouvernement de la Région de Bruxelles-Capitale du 15 octobre 2020 relatif à une aide aux secteurs de l'événementiel, du monde de la nuit, du tourisme et de la culture dans le cadre de la crise sanitaire du COVID-19/Besluit van de Brusselse Hoofdstedelijke Regering van 15 oktober 2020 betreffende steun aan de evenementen-, uitgaans-, toeristische en culturele sector in het kader van de gezondheidscrisis COVID-19”, továbbá az „Arrêté du Gouvernement de la Région de Bruxelles-Capitale du 12 novembre 2020 relatif à une aide aux entreprises débits de boissons et restaurants dans le cadre de la crise sanitaire du COVID-19/ Besluit van de Brusselse Hoofdstedelijke Regering van 12 november 2020 betreffende steun aan de eet- en drankgelegenhedenondernemingen in het kader van de gezondheidscrisis COVID-19” által kiterjesztett, a „Bijzondere machtenbesluit nr. 2020/030 van de Brusselse Hoofdstedelijke Regering van 28 mei 2020/Arrêté du Gouvernement de la Région de Bruxelles-Capitale de pouvoirs spéciaux n° 2020/030 du 28 mai 2020” által előírt, vállalkozók számára nyújtott kompenzációs juttatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik,
            
            
               –az „Arrêté du Gouvernement de la Région de Bruxelles-Capitale du 24 juillet 2020 instaurant une aide exceptionnelle pour les travailleurs intermittents de la culture/Besluit van de Brusselse Hoofdstedelijke Regering van 24 juli 2020 houdende invoering van uitzonderlijke steun voor de cultuurwerkers” által előírt kompenzációs juttatás időszakos munkavállalók számára,
            
            
               –az „Arrêté du Gouvernement de la Région de Bruxelles-Capitale concernant l’octroi d’une subvention de 1.625.000,00 EUR à la SA Brusoc dans le cadre de l’octroi de micro-crédits de trésorerie pour les indépendants et les micro-entreprises en raison de la crise sanitaire du COVID-19/Toekenning van micro-kaskredieten voor zelfstandigen en zko’s” által előírt, vállalkozók és egyszemélyes társaságok számára nyújtott szükséghelyzeti támogatás esetében a közkiadások azon része, amely az önfoglalkoztatóknak és az egyszemélyes társaságoknak nyújtott hitelekből származó, várható veszteségekhez kapcsolódik;
            
            
               ii. a Flamand Régió és a Flamand Közösség esetében:
            
            
               –a „Besluit van de Vlaamse Regering van 20 maart 2020” által előírt, bezárás miatti juttatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik,
            
            
               –a „Besluit van de Vlaamse Regering van 10 april 2020” által előírt kompenzációs juttatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik,
            
            
               –a „Besluit van de Vlaamse Regering van 23 oktober 2020”, a „Besluit van de Vlaamse Regering van 7 augustus 2020” és a „Besluit van de Vlaamse Regering van 13 november 2020” (1., 2. és 3. flamand védelmi rendszer) által meghosszabbított, a „Besluit van de Vlaamse Regering van 12 juni 2020” által előírt támogatási juttatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik;
            
            
               iii. a Belgiumi Francia Közösség esetében:
            
            
               –az „Arrêté du Gouvernement de la Communauté française de pouvoirs spéciaux n° 4 du 23 avril 2020” által előírt támogatás kulturális szereplők számára,
            
            
               –az „Arrêté du Gouvernement de la Communauté française du 7 avril 2020” által előírt, óvodák/bölcsődék számára nyújtott támogatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik;
            
            
               iv. a Vallon Régió esetében:
            
            
               –az „Arrêté ministériel du 8 avril 2020 portant exécution de l’arrêté du Gouvernement wallon du 20 mars 2020” által előírt, a vállalkozások bezárása kapcsán nyújtott kompenzációs juttatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik,
            
            
               –az „Arrêté du Gouvernement wallon du 19 juin 2020” által előírt képzési tevékenységek;
            
         
         
            
               v. a német ajkú közösség esetében:
            
            
               –a „Parlament der Deutschsprachigen Gemeinschaft, Corona-Krisendekret I vom 6. April 2020” 7. cikke által előírt, kulturális szereplők és önfoglalkoztatók számára nyújtott támogatás esetében a kiadások azon része, amely vissza nem térítendő támogatássá alakított hitelekhez kapcsolódik,
            
            
               –a „Parlament der Deutschsprachigen Gemeinschaft, Corona-Krisendekret III vom 20. Juli 2020” 4. cikke által előírt, az idegenforgalmi ágazat szereplői számára nyújtott támogatás esetében a kiadások azon része, amely önfoglalkoztatók és egyszemélyes társaságok támogatásához kapcsolódik;
            
            
               e)a „Parlament der Deutschsprachigen Gemeinschaft, Corona-Krisendekret I vom 6. April 2020” 7. cikke által előírt, egészségügyi vonatkozású intézkedések a német ajkú közösségben.”.
            
            
            
               3.A 4. cikk helyébe a következő szöveg lép:
            
            
            
               „4. cikk
            
            
               (1)Belgium 2021. március 30-ig, majd azt követően hathavonta tájékoztatja a Bizottságot a tervezett közkiadás végrehajtásáról mindaddig, amíg a tervezett közkiadást teljes mértékben végre nem hajtotta.
            
            
               (2)Amennyiben a 3. cikkben említett intézkedések tervezett közkiadásokon alapulnak és az (EU) 2020/1342 végrehajtási határozatot módosító végrehajtási határozat hatálya alá tartoznak, Belgium az említett határozat elfogadásától számított hat hónapon belül, és ezt követően hathavonta tájékoztatja a Bizottságot a tervezett közkiadás végrehajtásáról, egészen addig, amíg a tervezett közkiadást teljes mértékben végre nem hajtotta.”.
            
            
            
               2. cikk
            
            
               Ennek a határozatnak a Belga Királyság a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 159., 2020.5.20., 1. o.
               
               
                  
                     (2)
                  
                        A Tanács (EU) 2020/1342 végrehajtási határozata (2020. szeptember 25.) a Covid19-világjárvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Belga Királyságnak nyújtandó ideiglenes támogatásról, HL L 314., 2020.9.29., 4. o.
               
               
                  
                     (3)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/019 du 23 avril 2020 modifiant l’arrêté de pouvoirs spéciaux n° 2020/013 du 7 avril 2020 relatif à une aide en vue de l’indemnisation des entreprises affectées par les mesures d’urgence pour limiter la propagation du coronavirus COVID-19/Bijzondere machtenbesluit van de Brusselse Hoofdstedelijke Regering nr. 2020/019 van 23 april 2020 tot wijziging van het bijzondere machtenbesluit nr. 2020/013 van 7 april 2020 betreffende de steun tot vergoeding van de ondernemingen getroffen door de dringende maatregelen om de verspreiding van het coronavirus COVID-19 te beperken.
               
               
                  
                     (4)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/030 du 28 mai 2020 relatif à l’aide aux entreprises qui subissent une baisse d’activité en raison de la crise sanitaire du COVID-19/Bijzondere machtenbesluit nr. 2020/030 van de Brusselse Hoofdstedelijke Regering van 28 mei 2020 betreffende de steun aan ondernemingen die een terugval van hun activiteit ondergaan als gevolg van de gezondheidscrisis COVID-19.
               
               
                  
                     (5)
                  
                        Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020, point 25/Betekening van de vergadering van de Ministerraad van de Brusselse Hoofdstedelijke Regering van donderdag 14 mei 2020, punt 25. Az említett politikai határozatot az „Arrêté du Gouvernement de la Région de Bruxelles-Capitale du 24 juillet 2020 instaurant une aide exceptionnelle pour les travailleurs intermittents de la culture/Besluit van de Brusselse Hoofdstedelijke Regering van 24 juli 2020 houdende invoering van uitzonderlijke steun voor de cultuurwerkers” ültette át jogi aktusba.
               
               
                  
                     (6)
                  
                        Besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (7)
                  
                        Besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (8)
                  
                        Besluit van de Vlaamse Regering van 12 juni 2020 tot toekenning van steun aan ondernemingen die een omzetdaling hebben ondanks de versoepelde coronavirusmaatregelen, tot wijziging van de artikelen 1, 9 en 11 van het besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus, en tot wijziging van de artikelen 1, 6, 9 en 12 van het besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (9)
                  
                        Arrêté du Gouvernement de la Communauté française de pouvoirs spéciaux n° 4 du 23 avril 2020 relatif au soutien du secteur culturel et du cinéma dans le cadre de la crise sanitaire du COVID-19.
               
               
                  
                     (10)
                  
                        Arrêté du Gouvernement de la Communauté française du 7 avril 2020 relatif au soutien des milieux d’accueil dans le cadre de la crise sanitaire du COVID-19.
               
               
                  
                     (11)
                  
                        Arrêté ministériel du 8 avril 2020 portant exécution de l’arrêté du Gouvernement wallon du 20 mars 2020 relatif à l’octroi d’indemnités compensatoires dans le cadre des mesures contre le coronavirus COVID-19 and Arrêté du Gouvernement wallon du 20 mars 2020 relatif à l’octroi d’indemnités compensatoires dans le cadre des mesures contre le coronavirus COVID-19.
               
               
                  
                     (12)
                  
                        Arrêté du Gouvernement wallon du 19 juin 2020 portant des dispositions diverses relatives aux formateurs et au subventionnement des activités de formation des centres de formation du réseau IFAPME.